സാമിര് മന്സൂര്: ചാരത്തില് നിന്ന് പുനര്ജനിച്ച് ഒരു ഗ്രന്ഥാലയം ഷാര്ജ: ഞങ്ങള് വെറുപ്പ് പ്രചരിപ്പിക്കുന്നവരല്ല, സംസ്കാരവും ശാസ്ത്രവും സ്നേഹവും പകര്ന്നുകൊടുക്കുന്നവരാണ്... സാമിര് മന്സൂര് എന്ന ഫലസ്തീനി പ്രസാധകന് മേയില് തെന്റ ചാരക്കൂമ്ബാരമായ ഗ്രന്ഥാലയത്തിന് മുന്നില്നിന്ന് ലോകത്തോട് വിളിച്ചുപറഞ്ഞതാണിത്.ഗസ്സയിലേക്ക് ഇസ്രായേല് നടത്തിയ ബോംബുവര്ഷത്തിലാണ് സമീര് മന്സൂറിെന്റ രണ്ടുനില ലൈബ്രറി കെട്ടിടം തകര്ന്നത്. ലക്ഷത്തിലേറെ പുസ്തകങ്ങള് പൊടിപടലമായി. യുദ്ധം അനാഥമാക്കിയ നഗരത്തിലെ എല്ലാ വിജ്ഞാനദാഹികളുടെയും ആശാകേന്ദ്രമായിരുന്നു അത്. കുട്ടികള്ക്ക് പഠിക്കാനുള്ള പുസ്തകങ്ങള് മുതല് ഗവേഷകര്ക്ക് ആവശ്യമായ ലോകോത്തര ഗ്രന്ഥങ്ങള് വരെ ലഭ്യമായിരുന്ന ലൈബ്രറി. 24 മണിക്കൂറും ഉപയോഗിക്കാവുന്ന സജ്ജീകരണങ്ങളോടെ പ്രവര്ത്തിച്ച ഗ്രന്ഥശാല രണ്ടു പതിറ്റാണ്ട് മുമ്ബാണ് പ്രവര്ത്തനം ആരംഭിച്ചത്. ബോംബിങ്ങില് തകര്ക്കപ്പെട്ടതോടെ സാമിര് മന്സൂറിെന്റ എല്ലാ പ്രതീക്ഷകളും അസ്തമിച്ചത് പോലെയായി. എന്നാല് ലോകത്തോട് തെന്റ ദുഃഖം വിളിച്ചു പറഞ്ഞതിനാല് വന് പിന്തുണ ലഭിച്ചു. പടിഞ്ഞാറന് മാധ്യമങ്ങളടക്കം പ്രാധാന്യത്തോടെ വാര്ത്തയാക്കി. പിന്നീട് വിവിധ രാജ്യങ്ങളില് നിന്ന് സഹായമൊഴുകി. ചിലര് പുസ്തകങ്ങള് അയച്ചു നല്കി, മറ്റു ചിലര് സാമ്ബത്തിക സഹായവും നല്കി. അതിലൂടെ ഇപ്പോള് ആ ലൈബ്രറി പുനര്ജനിച്ചു. ലോകോത്തര പ്രസാധകര് ഒരുമിക്കുന്ന ഷാര്ജ പുസ്തകോത്സവത്തില് ഫലസ്തീനില് നിന്നെത്തിയ ഏതാനും പേരില് ഇത്തവണ സാമിര് മന്സൂറുമുണ്ട്. അഭിമാനത്തോടെ അതിജീവിച്ചതിെന്റ അനുഭവം വിവരിക്കുന്ന അദ്ദേഹം, ലോകത്തിെന്റ സഹായം ഇനിയും വേണമെന്ന് അഭിപ്രായപ്പെടുന്നു. മേളയിലെ ഗസ്സയില് നിന്നുള്ള ഏക പ്രസാധകരാണ് സാമിര് മന്സൂര് ലൈബ്രറി ഫോര് പ്രിന്റിങ്, പബ്ലിഷിങ് ആന്ഡ് ഡിസ്ട്രിബ്യൂഷന്. നിരവധി ഫലസ്തീനി എഴുത്തുകാരുടെ അറബിയിലുള്ള സാഹിത്യ, ചരിത്ര രചനകള് ഇവര് പ്രദര്ശനത്തിന് എത്തിച്ചിട്ടുണ്ട്. മുസ്ഹഫ് മസ്ജിദുല് അഖ്സ എന്ന പേരിലറിയപ്പെടുന്ന ഖുര്ആന് പ്രതികള് അച്ചടിക്കുന്ന ഏക പ്രസാധകരും ഇവരാണ്. ഗസ്സയിലെ ജനങ്ങള്ക്ക് ലോകത്തിെന്റ പിന്തുണ ഇനിയും ആവശ്യമുണ്ടെന്നും വിജ്ഞാനത്തോട് അതിയായ സ്നേഹമുള്ള തലമുറയാണ് അവിടെ വളരുന്നതെന്നും സാമിര് ഗള്ഫ് മാധ്യമത്തോട് പറഞ്ഞു. ഗസ്സയില് നിന്ന് നേരിട്ട് ലോകത്തിെന്റ മറ്റു ഭാഗങ്ങളിലേക്ക് യാത്ര ചെയ്യാന് സാഹചര്യമില്ലാത്തതിനാല് പ്രത്യേക അനുമതിയോടെ ഇൗജിപ്ത് വഴിയാണ് ഇവര് യു.എ.ഇയിലെത്തിയത്. ഷാര്ജ പുസ്തകോല്സവത്തില് നിന്ന് ലഭിച്ച വൈവിധ്യപൂര്ണമായ വൈജ്ഞാനിക ഗ്രന്ഥങ്ങള് ഗസ്സയിലെ ജനങ്ങള്ക്ക് പരിചയപ്പെടുത്തുമെന്നും അദ്ദേഹം കൂട്ടിച്ചേര്ത്തു. പുസ്തകോത്സവത്തില് ഹാള് നമ്ബര് നാലില് ബൂത്ത് കെ11 ലാണ് സാമിര് മന്സൂറിെന്റ സ്റ്റാള്.